OpenLLM-France/wikimedia huggingface dataset:
# Marchwiail

Marchwiail (skrivet Marchwiel e saozneg) zo ur gêriadenn hag ur gumuniezh e kontelezh Wrecsam, e biz Kembre. Er gevred da Wrecsam emañ, hanter-hent etre ar gêr-se ha Bangor-is-y-coed.
Gwechall e oa Marchwiail e kombod Maelor Gymraeg, e kantrev Maelor, ur vroig eus biz Kembre a valir e-barzh Bro-Saoz, er gevred da Wrecsam.
E 2011 e oa poblet gant 1 379 a dud, ha 136 anezho (10,2%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Marcia Baïla

Marcia Baila a zo ur ganaouenn gant Les Rita Mitsouko embannet e 1984.
# Lanfeust des Étoiles

Lanfeust des Étoiles zo bannoù-treset. Gant Christophe Arleston eo bet savet ar senario, an tresadennoù gant Didier Tarquin. Eil kelc’hiad troioù-kaer Lanfeust, un deskard gov deus ar blanedenn Troy eo ; Lanfeust de Troy eo anv ar c’helc’hiad kentañ.

## Diverradenn an istor

Er c’helc’hiad-mañ e lenner penaos eo Troy ur blanedenn d’ar priñs Dheluu, unan eus ar briñsed marc’hadourion eus Meirrion. Milieroù a vloavezhioù zo ’noa graet ar briñsed marc’hadourion o soñj kas un taol-arnod war dTroy : bodañ tud o galloudoù psi (hudouriezh evel a vez graet deus se gant annezidi Troy) endro d’ur c’hatalizer (ar Magohamoth) evit diorren ar galloudoù-se. Thanos ha Lanfeust eo an daou disoc’h war vat nemetken evit ar poent, ar re nemete ’neus ar galloud diharz. Buan a-walc’h e kompreno Lanfeust emañ o vont d’en em gavout e-kreiz kannerezh bras evit an hollved. Mont a ra an aozer a-stlabez e-barzh bannoù-treset all ha n’eus ket stumm warnañ da vont gant ar memes paz en heuliad-mañ hag en hini kentañ.

## An albomoù

* Un, Deux, Troy (ISBN 9782845652217)
* Les Tours de Meirrion (ISBN 9782845654051)
* Les Sables d'Abraxar (ISBN 9782845656833)
* Les Buveurs de Mondes (ISBN 9782845659001)
* La chevauchée des bactéries (miz Kerzu 2005, ISBN 2849463183)

## Gwelet ivez

* Lanfeust de Troy
* Trolls de Troy
* Hollved Troy, hollved faltazius.
* Daveoù Troy, al lies daveoù zo e-barzh heuliad Troy.
# Landtag

Landtag (liester : Landtage) a reer eus parlamantoù al Länder en Alamagn hag en Aostria.
Ar voterezh kenfeurel eo an doare ma vez dilennet an dud el Landtage en Alamagn. Ar strolladoù tizhet ganto ouzhpenn 5 % eus ar votoù a c'hall kaout dileuridi, nemet e Land Bremen m'eo trawalc'h tizhout 5 % eus ar mouezhioù en unan eus an div gêr.
Peurliesañ e pad pemp bloaz amzeriad ul landtag nemet e Länder Bremen, Hamburg Mecklenburg-Pomerania ar C'hornaoueg ma pad pevar bloaz.
Landtag Berlin zo anvet Abgeordnetenhaus, Landtage Bremen ha Hamburg zo anvet Bürgerschaft.
E kement Land zo ez eus ul lezenn votiñ disheñvel.

## Roll

| Land | Dilennidi | Muianiver | SPD | CDU | CSU | Die Grünen | FDP | Die Linke | Strolladoù politikel all | Amzeriad | dilennadeg kentañ |
| Baden-Württemberg | 138 | 70 | 35 | 60 | - | 36 | 7 | - | - | 5 bloaz | 2016 |
| Bavaria | 187 | 94 | 39 | - | 92 | 19 | 16 | - | FW 20 ; FU 1 | 5 bloaz | 2013 |
| Berlin | 149 | 75 | 47 | 38 | - | 29 | - | 19 | Piraten 15 ; 1 | 5 bloaz | 2016 |
| Brandenburg | 88 | 45 | 30 | 19 | - | 5 | 7 | 25 | 2 | 5 bloaz | 2014 |
| Bremen | 83 | 42 | 36 | 20 | - | 21 | 5 | | 1 | 4 bloaz | 2015 |
| Hamburg | 121 | 61 | 62 | 28 | - | 14 | 9 | 8 | - | 4 bloaz | 2015 |
| Hessen | 118 | 60 | 29 | 46 | - | 17 | 20 | 6 | - | 5 bloaz | 2013 |
| Mecklenburg-Pomerania ar C'hornaoueg | 71 | 36 | 27 | 18 | - | 7 | - | 14 | NPD 5 | 5 bloaz | | 2016 |
| Saks-Izel | 152 | 77 | 49* | 54 | - | 20* | 14 | 0 | 0 | 5 bloaz | 2018 |
| Nordrhein-Westfalen | 237 | 119 | 99 | 67 | - | 29 | 22 | - | Piraten 20 | 5 bloaz | 2017 |
| Rheinland-Pfalz | 101 | 51 | 42 | 41 | - | 18 | - | - | - | 5 bloaz | 2016 |
| Saarland | 51 | 26 | 19 | 18 | - | 2 | - | 8 | Piraten 4 | 5 bloaz | 2017 |
| Saks | 132 | 67 | 14 | 58 | - | 9 | 14 | 29 | NPD 8 | 5 bloaz | 2014 |
| Saks-Anhalt | 97 | 49 | 26 | 42 | - | - | 9 | 28 | - | 5 bloaz | 2016 |
| Schleswig-Holstein | 69 | 35 | 22 | 22 | - | 10 | 6 | - | SSW 3, Piraten 6 | 5 bloaz | | 2017 |
| Thüringen | 88 | 45 | 19 | 30 | - | 6 | 7 | 26 | - | 5 bloaz | 2014 |
| Hollad | 1890 | | 592 | 577 | 92 | 243 | 121 | 178 | 87 | | |
| E % | 100 | | 31,3 | 30,5 | 4,9 | 12,8 | 6,4 | 9,4 | 4,6 | | |
    *: Gouarnamant bihanañniver.
# Landudal

Landudal :
| Ar maerdi. ||
| Anv gallek (ofisiel) | Landudal |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Brieg |
| Kod kumun | 29107 |
| Kod post | 29510 |
| Maer Amzer gefridi | Raymond Messager 2008-2026 |
| Etrekumuniezh | Kemper Breizh ar C'hornôg |
| Bro velestradurel | Bro Gerne |
| Lec'hienn Web | http://www.landudal.fr |
| Poblañsouriezh ||
| Poblañs | 888 ann. (2020) |
| Stankter | 53 ann./km² |
| Douaroniezh ||
| Daveennoù lec'hiañ | 48° 03′ 47″ Norzh 3° 58′ 34″ Kornôg / 48.063056, -3.976111 |
| Uhelderioù | bihanañ 62 m — brasañ 165 m |
| Gorread | 16,69 km² |
| Landudal ||
| kemmañ |
Landudal a zo ur gumun eus Bro C'hlazig, e kanton Brieg, e departamant Penn-ar-Bed, e mervent Breizh.
Krouet e deroù ar Grennamzer, anv Landudal zo savet gant ar ger lan, a dalv kement ha "peniti", hag an anv sant Tudwall. Er XVI$^{vet}$ kantved e veze skrivet Landugdoal ha Lantudoal.

## Istor

* Betek 1825, e voe Landudal un drev eus Brieg; deuet eo neuze da vezañ ur barrez hag ur c'hult hag a oa kaset eus sant Tudual da Itron Varia Populo.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Philippe, kure.

### XX$^{vet}$ kantved
#### Brezel-bed kentañ

* Mervel a reas 59 gwaz ag ar gumun, eleze 4,63% ag he foblañs e 1911, abalamour d'ar brezel.

#### Eil brezel-bed

* Mervel a reas nav den ag ar gumun abalamour d'ar brezel.

## Monumantoù ha traoù heverk

* An iliz katolik.
* Chapel Sant Tugdual gant he c'halvar.
* Iliz katolik Itron Varia Populo. Savet e voe an iliz e 1539 er stil gotek-flammek, nemet an tour hag an nev a voe savet er XVIII$^{vet}$ kantved. Abaoe ar 4 a viz meurzh 1935 eo bet klaset an iliz "monument istorel".
* Chapel Sant Tugdual, XVI$^{vet}$ kantved; da gentañ e oa un iliz-trev.
* Monumant ar re varv, luc’hskeudennoù ha kartenn-bost$^,$.

## Emdroadur ar boblañs abaoe 1962

Niver a annezidi

## Tud
### Tud ganet eno

* 1734 : Yves Joseph de Kerguelen de Trémarec, merdeer
* 1937 : Angèle Jacq, skrivagnerez, stourmerez

## Liammoù diavaez

a vo kavet e Wikimedia Commons.
* Landudal war lec'hienn ar gumuniezh-kumunioù
* (br) Landudal war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ ar Bobl, Karaez, 1915, pajenn 51
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
# Landunvez

Landunvez :
| An ti-kêr ||
| Anv gallek (ofisiel) | Landunvez |
| Bro istorel | Bro Leon |
| Melestradurezh ||
| Departamant | Penn-ar-Bed |
| Arondisamant | Brest |
| Kanton | Gwitalmeze (betek 2015) Lokournan (abaoe 2015) |
| Kod kumun | 29109 |
| Kod post | 29840 |
| Maer Amzer gefridi | Christophe Colin 2020-2026 |
| Etrekumuniezh | KK Bro an Hirwazh |
| Bro velestradurel | Bro Brest |
| Lec'hienn Web | Ti-kêr |
| Poblañsouriezh ||
| Poblañs | 1 487 ann. (2020) |
| Stankter | 110 ann./km² |
| Douaroniezh ||
| Daveennoù lec'hiañ | 48° 32′ 00″ Norzh 4° 43′ 32″ Kornôg / 48.533333, -4.725556 |
| Uhelderioù | bihanañ 0 m — brasañ 52 m |
| Gorread | 13,53 km² |
| Landunvez ||
| kemmañ |
Landunvez zo ur gumun e Bro-Leon e kanton Lokournan, e departamant Penn-ar-Bed, e gwalarn Breizh.

## Douaroniezh

* 27 km zo eus Landunvez da Vrest, 17 km eus Lokournan ha 7 km eus Gwitalmeze.
Porzh an Arc'hantell ha Kersant
* Porzh an Arc'hantell e 1873 (luc'hsk. J. Duclos)

## Anv

* Erwan Vallerie (1995) : Landunvez, e-tro 1330 ; Landumez, 1427 ; Landunvez, 1516 ; Landulvez, 1636 ; Landunevez, 1591.

### Gerdarzh

* An anv a zeu eus lann ha Tunvez, ar peniti en anv santez Tunvez (unan eus an unnek mil gwerc'hez, kamaladez da santez Ursula).

## Istor
### Dispac'h Gall

* Dekred ar 26 a viz Du 1790 war al le ret : e penn-kentañ 1791 e voe nac'het al le ouzh ar Roue, ar vro hag al lezennoù gant ar person Roulloin hag ar c'hure Godebert.

### XX$^{vet}$ kantved
#### Brezel-bed kentañ

* Mervel a reas 71 gwaz ag ar gumun, eleze 3,75% ag he foblañs e 1911, abalamour d'ar brezel.

#### Eil brezel-bed

* Un dournijerez alaman Breguet Br 521 Bizerte (kodet KD+BC) a voe distrujet en draezhenn en Arc'hantell e Landunvez d'an 9 a viz Du 1940.
* D'an 30 a viz Kerzu 1942 e kouezhas ur c'harr-nij B-17F-30-BO (marilhet 42-5078 ha kodet KY-C) eus aerlu ar Stadoù-Unanet (United States Army Air Forces) er mor e Beg Tremazan e Landunvez; ne voe ket adkavet e nijourion.

## Monumantoù ha traoù heverk

* Kastell Tremazan
* Iliz katolik Sant Konwal, 1875-1876-1883
* Chapel Sant Konwal
* Chapel Sant Samzun, 1785
* Monumant ar re varv

## Emdroadur ar boblañs abaoe 1962

Niver a annezidi

## Tud
### Ardamezeg ar familhoù

* Beaudiez
* Aotrounez al lec'h-se
* En aour e deir zreustell gommek en glazur, leinet gant ur velchonenn ivez en glazur ouzh konk dehou.

## Gevelliñ

* Bradninch, Devon, Bro-Saoz (1978)

## Liammoù diavaez

a vo kavet e Wikimedia Commons.
* (br) Landunvez war lec'hienn Geobreizh
* Lec'hienn ar gevredigezh SOS château de Trémazan
* Lec'hienn ar gevredigezh festivaldelamer

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 42
* ↑ Memorial Genweb
* ↑ Pertes Luftwaffe Finistère
* ↑ Pertes USAAF Finistère
* ↑ Luc'hskeudenn.
# Lanfeun

Lanfeun :
| Anv gallaouek | Lanfaen |
| Anv gallek (ofisiel) | Lanfains |
| Bro istorel | Bro-Sant-Brieg |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Ploheg (betek 2015) Pleuloc'h (abaoe 2015) |
| Kod kumun | 22099 |
| Kod post | 22800 |
| Maer Amzer gefridi | Gérard Mérot 2014-2026 |
| Etrekumuniezh | Sant-Brieg Arvor Tolpad-kêrioù |
| Bro velestradurel | Bro Sant-Brieg |
| Lec'hienn Web | (fr)www.lanfains.fr |
| Poblañsouriezh ||
| Poblañs | 1 099 ann. (2020) |
| Stankter | 50 ann./km² |
| Douaroniezh ||
| Daveennoù lec'hiañ | 48° 21′ 14″ Norzh 2° 54′ 46″ Kornôg / 48.3538888889, -2.91277777778 |
| Uhelderioù | kreiz-kêr : 325 m bihanañ 142 m — brasañ 327 m |
| Gorread | 21,87 km² |
| Lanfeun ||
| kemmañ |
Lanfeun zo ur gumun e Breizh en Aodoù-an-Arvor, e kanton Pleuloc'h.

## Istor
### XX$^{vet}$ kantved
#### Brezel-bed kentañ

* Mervel a reas 65 gwaz abalamour d'ar brezel hervez monumant ar re varv, da lavaret eo 5,35 % ag ar boblañs hervez an niveradeg bet graet e 1911; mervel a reas tri anezhe en Arsimont e Belgia d’an 22 a viz Eost 1914, e penn- kentañ ar brezel en 70vet Rujumant Troadegiezh e oant : daou soudard a voe lazhet$^,$, ur serjant a yeas diwar wel

#### Eil Brezel-bed

* Mervel a reas pemp den ag ar gumun a varvas abalamour d'ar brezel.

### Brezelioù didrevadennañ
##### Brezel Indez-Sina

* Mervel a reas ur c'horporal eus ar gumun d’ar 5 a viz Ebrel 1954 en ospital e CholonHai Duong e Saigon e Kochinsina er Viêtnam.

##### Brezel Aljeria

* Mervel a reas daou vilour.

## Monumantoù ha traoù heverk

* Ar c'hastell.
* Kastell "Le Pas".
* Iliz katolik Sant Guyganton.
* Monumant ar re varv e-tal an iliz katolik, luc’hskeudenn.
* Plakenn ar re varv (1914-1918) en iliz katolik, luc’hskeudenn.

## Anv

Lanfaen, 1257 ; Lanfain, 1428 ; Lanfains, 1516 ; Lenfeins, 1642 ; Lenfains, 1663 ; Lenffains, 1671 ; Lanfains, 1676 ; gallaoueg : Lanfin; brezhoneg : Lanfeun.

### Gerdarzh

Daou vennad a zo bet savet : diwar al latin fines, "bevenn" pe diwar al latin fanum, "templ".

## Armerzh

* Ul lazhti hag ul laezhti zo e Lanfeun.

## Emdroadur ar boblañs abaoe 1962

Niver a annezidi

## Levrlennadur

* (fr)Régis de Saint-Jouan : Département des Côtes-d'Armor. Dictionnaire des communes. Eléments d'histoire et d'archéologie. Conseil Général des Côtes d'Armor. Saint-Brieuc, 1990.
* (fr)Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée-ArMen, 1992.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (br) Klerg, Barr-Heol, niv.90, 1976, p.29 & 30.
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr) Memorial Genweb
* ↑ (fr) Memorial Genweb
# Landujan

Landujan :
| An iliz katolik. ||
| Anv gallaouek | Landujan |
| Anv gallek (ofisiel) | Landujan |
| Bro istorel | Bro Sant-Maloù |
| Melestradurezh ||
| Departamant | Il-ha-Gwilen |
| Arondisamant | Roazhon |
| Kanton | Menezalban |
| Kod kumun | 35143 |
| Kod post | 35360 |
| Maer Amzer gefridi | Serge Henry 2020-2026 |
| Etrekumuniezh | KK Sant-Meven Menezalban |
| Bro velestradurel | Bro Breselien |
| Lec'hienn Web | http://www.landujan.fr/ |
| Poblañsouriezh ||
| Poblañs | 924 ann. (2020) |
| Stankter | 65 ann./km² |
| Douaroniezh ||
| Daveennoù lec'hiañ | 48° 15′ 03″ Norzh 1° 59′ 42″ Kornôg / 48.2508, -1.995 |
| Uhelderioù | kreiz-kêr : 83 m bihanañ 62 m — brasañ 118 m |
| Gorread | 14,32 km² |
| Landujan ||
| kemmañ |
Landujan a zo ur gumun eus Breizh e Kanton Menezalban e departamant Il-ha-Gwilen.

## Istor
### Dispac'h Gall

* Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Fleury e anv, hag ur c'hure.

### XX$^{vet}$ kantved
#### Brezel-bed kentañ

* Mervel a reas 50 gwaz abalamour d'ar brezel hervez monumant ar re varv, eleze 4,83% ag ar boblañs hervez an niveradeg bet graet e 1911; unan anezhe a varvas d’an 22 a viz Eost 1914 e Virton e Belgia, soudard e oa er 130vet Rujumant Troadegiezh.

#### Eil Brezel-bed

* Mervel a reas pevar den ag ar gumun abalamour d'ar brezel.

## Monumantoù ha traoù heverk

* Iliz katolik Sant Tujan.
* Ar feunteun.
* Feunteun Sant Tujan.
* Ar monumant.
* Monumant foran ar re varv e-tal an iliz katolik, luc’hskeudennoù.
* Taolenn ar re varv (1914-1918 ha 1939-1945) en iliz katolik.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Adhésion de Messieurs les Recteurs, Curés et autres ecclésiastiques du diocèse de Saint-Malo, en Bretagne, A l'exposition des principes sur la Constitution du Clergé, adressée à MM. les Evêques députés à l'Assemblée nationale, Imprimerie de Crapart, place Saint-Michel, Pariz, Bro-C'hall, p.18.
* 1 2 (fr) Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb (luc'hskeudennoù)
# Landsmeer

Landsmeer (distagañ : ) a zo ur gumun e proviñs Noord-Holland en Izelvroioù. E miz Genver 2007 e oa 10 271 annezad enni, ha 26, 49 km ² eo gorread Landsmeer. Ar c'hêrioù, kêriadennoù ha distrigoù da-heul a ya d'ober Landsmer : Den Ilp, Landsmeer, Purmerland.

## Kuzul-kêr

E kuzul-kêr Landsmeer ez eus 15 dileuriad :
* PvdA - 5 dileuriad
* VVD - 4 dileuriad
* Gemeente Belangen - 2 zileuriad
* CDA - 1 dileuriad
* D66 - 1 dileuriad
* GroenLinks - 1 dileuriad
* PVL - 1 dileuriad

## Gevellerezh

* Bergneustadt abaoe 1967
* Châtenay-Malabry, Hauts-de-Seine, abaoe 1986

## Liammoù diavaez

* Lec'hienn ofisiel Landsmeer
* Kartenn Landsmeer
* Kartenn ar gêr a-bezh
# Landudeg

Landudeg :
| An iliz katolik. ||
| Anv gallek (ofisiel) | Landudec |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Plogastell-S.-Jermen (betek 2015) Ploneour-Lanwern (abaoe 2015) |
| Kod kumun | 29108 |
| Kod post | 29710 |
| Maer Amzer gefridi | Yves Le Guellec 2020-2026 |
| Etrekumuniezh | Gorre ar Vro Vigoudenn |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 1 490 ann. (2020) |
| Stankter | 72 ann./km² |
| Douaroniezh ||
| Daveennoù lec'hiañ | 48° 00′ Norzh 4° 20′ Kornôg / 48, -4.33 |
| Uhelderioù | bihanañ 33 m — brasañ 131 m |
| Gorread | 20,56 km² |
| Landudeg ||
| kemmañ |
Landudeg a zo ur gumun eus ar Vro-Vigoudenn e kanton Ploneour-Lanwern, e departamant Penn-ar-Bed, e mervent Breizh.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Andro, person, ha Raguenez, kure.

### XX$^{vet}$ kantved
#### Brezel-bed kentañ

* Mervel a reas 75 gwaz ag ar gumun, da lâret eo 4,81% ag he foblañs e 1911, a gollas o buhez abalamour d'ar brezel.

#### Eil brezel-bed

* Mervel a reas ugent den ag ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Santez Anna ha Sant Tudeg, 1904.
* Monumant ar re varv, luc’hskeudennoù ha kartenn-bost.

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (fr) Lec'hienn ofisiel
* (br) Landudeg war lec'hienn Geobreizh
* Ti an douristed

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 49
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
# Lanestosa

Lanestosa zo ur gumun eus kornôg Bizkaia, en Euskal Herria. Ar vihanañ eus ar broviñs eo.
# Herradón de Pinares

Herradón de Pinares zo ur gumun eus Spagn, e proviñs Ávila, en Kastilha ha León.
# Herrera

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Herrera zo un anv-lec'h spagnolek hag un anv-tiegezh.

## Lec'hioù

* Herrera (Sevilla), e Proviñs Sevilla
* Herrera de Alcántara, e Proviñs Cáceres
* Herrera del Duque, e Proviñs Badajoz
* Herrera de los Navarros, e Proviñs Zaragoza, en Aragón
* Herrera de Soria, e Proviñs Soria, e Kastilha ha León
* Herrera de Duero, e Proviñs Valladolid
* Herrera de Pisuerga, e Proviñs Palencia
* Herrera de Valdecañas, e Proviñs Palencia
* La Herrera, e Proviñs Albacete, e Kastilha-La Mancha
* Proviñs Herrera, unan eus proviñsoù Panama

## Tud

* Alfonso Herrera, kaner hag aktor eus Mec'hiko
* Ander Herrera, melldroader euskarat
* Helenio Herrera, mlldroader eus Arc'hantina
* Heriberto Herrera, melldroader eus Paraguay
* Lola Herrera, aktorez spagnol
* Luis Herrera, marc'hhouarner eus Kolombia
* Luís Herrera Campíns, politiker eus Venezuela
* Enrique Olaya Herrera, prezidant Kolombia etre 1930 ha 1934

## Pennadoù kar

* Herrero
* Herreros
* Herreria
# Herrera de Pisuerga

Herrera de Pisuerga zo ur gumun eus proviñs Palencia, e Spagn.
# Herpsilochmus

Herpsilochmus :
| Ur c'houblad H. rufimarginatus, tresadenn (1838) gant Huet ha Prêtre. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Anv skiantel ||
| Herpsilochmus Cabanis, 1847 ||
| D'ar vevoniezh e tenn ar pennad-mañ. ||
Herpsilochmus a zo ur genad e rummatadur an evned, krouet e 1847 gant an evnoniour alaman Jean Cabanis (1816-1906).

## Spesadoù hag an isspesadoù anezhe

Seitek spesad golvaneged a ya d'ober ar genad :
* Herpsilochmus atricapillus,
* Herpsilochmus axillaris
** H. a. aequatorialis, axillaris, puncticeps ha senex,
* Herpsilochmus dorsimaculatus,
* Herpsilochmus dugandi,
* Herpsilochmus gentryi,
* Herpsilochmus longirostris,
* Herpsilochmus motacilloides,
* Herpsilochmus parkeri,
* Herpsilochmus pectoralis,
* Herpsilochmus pileatus,
* Herpsilochmus praedictus,
* Herpsilochmus roraimae
** H. r. kathleenae ha roraimae,
* Herpsilochmus rufimarginatus
** H. r. exiguus, frater, rufimarginatus ha scapularis,
* Herpsilochmus sellowi,
* Herpsilochmus stictocephalus,
* Herpsilochmus sticturus,
* Herpsilochmus stotzi.
O c'havout a reer e Kreiz (rufimarginatus hepken) hag e Suamerika, dek (10) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Thamnophilidae/Herpsilochmus (lennet e-barzh d'ar 14 a viz Mae 2018).
a vo kavet e Wikimedia Commons.
# Herrera de Alcántara

Herrera de Alcántara a zo ur gumun e Spagn, e Proviñs Cáceres, e Kumuniezh Emren Extremadura.
# Herrera de Soria

Herrera de Soria zo ur gumun e Spagn, e Proviñs Soria, e kumuniezh emren Kastilha ha León.
# Herramélluri

Herramélluri zo ur gumun e kumuniezh emren La Rioja e Spagn.
# Herrera de Valdecañas

Herrera de Valdecañas zo ur gumun eus proviñs Palencia, e Spagn.
# Herrera (Sevilla)

Herrera zo ur gumun eus Spagn e proviñs Sevilla, e kumuniezh emren Andalouzia.
# Matharn

Matharn (Mathern e saozneg) zo ur gêriadenn hag ur gumuniezh e Sir Fynwy, e gevred Kembre. Emañ er mervent da gêr Cas-gwent ha tost d'ar gourhent M48. E 2011 e oa poblet gant 1 056 a dud. 9,2% anezho a oa kembraegerien.
Gouestlet eo an iliz-parrez da Sant Tewdrig ha Merthyr Tewdrig e oa stumm kentañ anv ar gêriadenn. Hervez a lenner e Levr Llandaf, Tewdrig, pe Tewdrig ap Llydwarch, a oa roue Gwent ha Glywysing. War-dro ar bloavezh 620 pe 630 en em gannas a-enep ar Saozon e-kichen Tyndyrn, gant e vab Meurig ap Tewdrig. Trec'het e voe ar Saozon, met gloazet e voe Tewdrig en emgann ha douget e voe betek amañ, e-lec'h ma varvas. Kontañ a reer e voe roet an douaroù tro-dro gant Meurig da Eskob Llandaf, e koun e dad. E Matharn e voe ti Eskob Llandaf e-pad meur a gantved. Eus ar XV$^{vet}$ kantved eo an iliz. Kavet e voe eskern, hag a lavarer e oant da sant Tewdrig, e-kichen an aoter, gant Francis Godwin, Eskob Llandaf etre 1601 ha 1617.
# Mathias Rust

Mathias Rust, ganet d'ar 1añ a viz Even 1968, zo un nijer alaman brudet gant e nijadenn hag a oa echuet en ur bradañ nepell diouzh ar Blasenn Ruz e Moskov d'an 28 a viz Mae 1987. Ur c'hrennard a oa anezhañ, loc'het e oa diouzh Helsinki, e Finland betek tizhout Moskov. Heuliet e oa bet gant an Nerzhioù difenn-aer soviedat ha gant kontrollerien an aerborzhioù, koulz ha gant kirri-nij brezel an Aerlu soviedat. Ar c'hirri-nij brezel n'o doa ket bet an urzh da dennañ warnañ, ha meur a wech e oa bet kredet e oa ur c'harr-nij soviedat kollet en e nijadenn. A-benn ar fin e oa pradet war ar Pont Bolshoy Moskvoretsky, nepell diouzh ar Blasenn Ruz hag ar C'hremlin, kalon an Unaniezh soviedel.
# Mathias de Wachter

Mathias de Wachter a zo bet ganet d'an 28 a viz Meurzh 1979.
Mestrc'hoarier echedoù belgiat eo.
Mestr FIDE eo.
2 296 edo e renk Elo e miz Gouere 2008.

## Stadegoù e Simbase

Hervez an diellaoueg echedoù Simbase, diwar 143 fartienn, de Wachter en deus :
* gounezet 53 fartienn,
* kollet 52 bartienn,
* nulaet 38 partienn.
50 eo e dregantad a drec'hoù neuze.

## Liammoù diavaez

* E fichenn FIDE
* E c'hoari e Chessgames
# Mathias Le Groing de la Romagère

Mathias Le Groing de la Romagère zo bet eil eskob Sant-Brieg goude Emglev 1801, eus 1817 da 1841.
Genidik e oa eus Bourbonez, met e familh a oa eus Berry. Anvet e voe da eskob Sant-Brieg er bloaz 1817 ha sakret e Pariz d'an 19 Here 1819.
Mont a reas da Anaon d'an 19 C'hwevrer 1841.
# Matheolus Perusinus

Matheolus Perusinus (Mattheolus de Perusio, Mattiolo Mattioli, Matthiolus de Matthiolis, Matthiolus de Matthiolis) (marvet e 1480 e Padova) a oa kelenner war ar brederouriezh ha mezeg. E Perugia e voe ganet (sed orin e anv).
Kulator Hartmann Schedel e voe, ha sevel a reas un oberenn diwar-benn ar vemor (Tractatus Artis Mememorativæ).
# Mathi

Mathi zo ur gumun italian, e meurgêr Torino ha rannvro Piemonte.